Anthurium

Anthurium ialah genus tumbuhan berbunga dengan sekitar 1,000 spesiesMantovani, A. and T. E. Pereira. (2005). Anthurium (section Urospadix; subsection Flavescentiviridia). Rodriguesia 56(88), 145–60.Haigh, A. Araceae. Neotropical Araceae. Taman Botani Diraja, Kew. yang menjadi genus terbesar keluarga keladi-keladian, Araceae. Nama amnya termasuklah anturium dan telinga gajah (atau kuping gajah di Indonesia). Dalam bahasa Inggeris tumbuhan ini disebut tailflower, flamingo flower dan laceleaf.Govaerts, R. & Frodin, D.G. (2002). World Checklist and Bibliography of Araceae (and Acoraceae): 1–560. The Board of Trustees of the Royal Botanic Gardens, Kew. 

Genus ini tempatan dari Amerika, di mana ia tersebar dari utara Mexico ke utara Argentina dan sebahagian Karibia.Croat, T. (1983). A revision of the genus Anthurium (Araceae) of Mexico and Central America. Part 1: Mexico and Middle America. Ann. Missouri Bot. Gard. 70: 211–417.

 Penerangan 
Anthurium ialah genus herba yang kerap tumbuh menjadi pokok tumpang pada tumbuhan lain. Beberapanya adalah daratan. Daunnya sering berkelompok dan bermacam bentuk. Jambak bunganya mengeluarkan bunga kecil lengkap yang mengandungi struktur jantan dan betina. Bunganya tersusun rapat dalam lingkaran tongkol bunga. Tongkolnya selalunya memanjang membentuk bulir, tetapi ia turut berbentuk glob atau bak piala. Di bawah tongkol bunga adalah seludang iaitu sejenis pengasuh bunga. Bentuknya berubah-ubah, tetapi ia berbentuk tombak dalam kebanyakan spesies. Ia terentang leper atau melengkung. Kadang-kadang ia melitupi tongkol bunga semacam tukup. Buahnya berkembang daripada bunga pada tongkol. Ia membentuk beri berair yang bermacam warna, selalunya mengandungi dua benih.Croat, T. B. Anthurium description. aroid.org

Seludang dan tongkolnya adalah tumpuan terpenting pembiak anturium, yang mengembangkan kultivar berwarna terang dan berbentuk tersendiri. Anthurium scherzerianum dan A. andraeanum, dua takson terumum dalam penanaman, ialah satu-satunya spesies yang berseludang merah terang. Mereka turut dibiakkan untuk mengeluarkan seludang dalam banyak warna dan corak lain.Anthurium scherzerianum (flamingo flower).  Taman Botani Diraja, Kew. Tumbuhan Anthurium adalah beracun lantaran kristal kalsium oksalat. Getahnya merengsakan kulit dan mata.

 Spesies 


Pada 1860 terdapat 183 spesies telah diketahui sains, dan Heinrich Wilhelm Schott menetapkan mereka dalam 28 ceraian dalam bukunya Prodromus Systematis Aroidearum.Schott, H. W. Prodromus Systematis Aroidearum. Wien. 1860. Pada 1905, genus ini telah disemak dengan gambaran 18 ceraian.Engler, A. (1905). Araceae-Pothoideae. Das Pflanzenreich IV. 23B, Heft 21, pp. 1–330. Pada 1983  genus ini dipecahkan kepada ceraian berikut:Sections of Anthurium.  aroid.org

 Belolonchium
 Calomystrium
 Cardiolonchium
 Chamaerepium
 Cordatopunctatum
 Dactylophyllium
 Decurrentia
 Digitinervium
 Gymnopodium
 Leptanthurium
 Pachyneurium
 Polyphyllium
 Polyneurium
 Porphyrochitonium
 Schizoplacium
 Semaeophyllium
 Tetraspermium
 Urospadix
 Xialophyllium

 Galeri 

 Lihat juga 
 Spathiphyllum, genus tumbuhan dengan bentuk hampir sama 
 Keladi hiasan

 Rujukan